|  |  |
| --- | --- |
| Številka: 004-6/2015/179 | |
| Ljubljana, 24. 1. 2018 | |
|  | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | |
| ZADEVA: Izhodišča za udeležbo delegacije Republike Slovenije na 17. zasedanju Regionalnega združenja VI (Evropa) Svetovne meteorološke organizacije, ki bo potekalo od 7. do 9. februarja 2018 v Ženevi – predlog za obravnavo | | | | |
| 1. Predlog sklepov vlade: | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne …. sprejela naslednji  **SKLEP**   1. Vlada Republike Slovenije je sprejela Izhodišča za udeležbo delegacije Republike Slovenije na 17. zasedanju Regionalnega združenja VI (Evropa) Svetovne meteorološke organizacije, ki bo potekalo od 7. do 9. februarja 2018 v Ženevi. 2. Vlada Republike Slovenije je imenovala delegacijo, ki se bo udeležila 17. zasedanja Regionalnega združenja VI (Evropa) Svetovne meteorološke organizacije, v naslednji sestavi:  * Dr. Klemen Bergant, direktor Urada za meteorologijo in hidrologijo, Agencija Republike Slovenije za okolje ter stalni predstavnik Slovenije pri Svetovni meteorološki organizaciji - vodja delegacije; * mag. Drago Groselj, direktor Urada za okoljska merjenja, Agencija Republike Slovenije za okolje – član delegacije.  1. Stroške udeležbe delegacije Republike Slovenije na 17. zasedanju Regionalnega združenja VI (Evropa) Svetovne meteorološke organizacije krije Agencija Republike Slovenije za okolje z ustrezne proračunske postavke.   mag. Lilijana Kozlovič  GENERALNA SEKRETARKA  Sklep prejmejo:   * Ministrstvo za okolje in prostor * Agencija Republike Slovenije za okolje * Ministrstvo za zunanje zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Irena Majcen, ministrica za okolje in prostor  - mag. Joško Knez, generalni direktor Agencije RS za okolje,  - dr. Klemen Bergant, direktor Urada za meteorologijo in hidrologijo, Agencija Republike Slovenije za okolje, | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| V Ženevi bo od 7. do 9. februarja 2018 potekalo 17. zasedanje Regionalnega združenja VI (Evropa) Svetovne meteorološke organizacije – WMO RA VI.  Svetovna meteorološka organizacija je specializirana organizacija Združenih narodov za vreme, vode in podnebje. Vsake štiri leta se sestane tudi njeno Regionalno združenje VI, ki pokriva območje celotne Evrope in zahodne Azije, zasedanja se udeležijo predstavniki vseh držav članic iz regije. Glavni namen zasedanja Regionalnega združenja VI je pregled dejavnosti v preteklih štirih letih po posameznih delovnih področjih in postavitev prednostnih nalog za prihodnja štiri leta, ki sledijo strateškemu načrtu WMO. Izbirala se bosta tudi nov predsednik in podpredsednik Regionalnega združenja VI.  Gradivo v prilogi povzema kratek pregled programa zasedanja Regionalnega združenja VI ter stališča Republike Slovenije glede strateških usmeritev ter glede izbire novega predsednika in podpredsednika regionalnega združenja. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | DA |
| e) | socialno področje | | | DA |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | DA |
| 7.a Predstavitev ocene finančnih posledic nad 40.000 EUR:  / | | | | |
| **7.b Predstavitev ocene finančnih posledic pod 40.000 EUR:**  Stroški udeležbe bodo zagotovljeni v okviru proračunskih sredstev Agencije RS za okolje. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Ne gre za vsebine, ki bi jih z vidika zakonskih podlag potrebno oziroma z vsebinskega vidika smotrno predhodno usklajevati z javnostjo. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| IRENA MAJCEN  MINISTRICA  Priloga:   * priloga 1 - obrazložitev * priloga 2 | | | | |

Priloga 1

**Obrazložitev**

**IZHODIŠČA ZA UDELEŽBO DELEGACIJE REPUBLIKE SLOVENIJE**

**NA 17. ZASEDANJU REGIONALNEGA ZDRUŽENJA VI (EVROPA)**

**SVETOVNE METEOROLOŠKE ORGANIZACIJE,**

**KI BO POTEKALO V ŽENEVI OD 7. DO 9. FEBRUARJA 2018**

# 1 NAMEN IN PODLAGA

Na sedežu Svetovne meteorološke organizacije (WMO) bo od 7. do 9. februarja 2018 potekalo 17. zasedanje Regionalnega združenja VI (Evropa) - WMO RA VI-17.

Svetovna meteorološka organizacija (World Meteorological Organization - WMO) je specializirana organizacija Združenih narodov za vreme, vode in podnebje. Vsake štiri leta se sestane tudi njeno Regionalno združenje VI (WMO RA VI), ki pokriva območje celotne Evrope in zahodne Azije, zasedanja se udeležijo predstavniki vseh držav članic iz regije. Glavni namen zasedanja regionalnega združenja VI je pregled dejavnosti v preteklih štirih letih po posameznih delovnih področjih in postavitev prednostnih nalog za prihodnja štiri leta, ki sledijo strateškemu načrtu WMO, ki ga je maja 2015 sprejel kongres WMO. Izbirala se bosta tudi nov predsednik in podpredsednik WMO RA VI.

Slovenija je kot samostojna država postala članica WMO leta 1992 in od takrat tudi dejavno sodeluje v okviru dejavnosti WMO, še posebej v okviru Regionalnega združenja VI (Evropa) ter njegovih delovnih skupin.

# 2 PROGRAM IN TEME

Podrobnejši pregled tem je razviden iz osnutka programa in urnika zasedanja, ki sta skupaj z ostalo dokumentacijo na razpolago na spletni strani <http://meetings.wmo.int/RA-VI-17/SitePages/Session%20Information.aspx>

**2.a Organizacija zasedanja**

Otvoritev WMO RA-17 bo 7. februarja 2018 ob 9:30. Otvoritvi bo sledila potrditev dnevnega reda, vzpostavitev delovnih odborov ter poročilo odbora za poverilnice. Sledil bo vsebinski del zasedanja. Ob koncu zasedanja, ki se zaključi 9. februarja, bo potrjen zapisnik zasedanja ter ostali sprejeti dokumenti.

**2.b Glavni vsebinski poudarki**

Zasedanje se bo pričelo s poročili o delu, ki jih bodo podali sedanji predsednik WMO RA VI, Ivan Čačić, predstavnik WMO za Evropo, Milan Dacić, ter vodje posameznih delovnih skupin.

Strateški poudarki v nadaljevanju bodo izhajali iz izkušenj in ugotovitev preteklih štirih let ter iz zaključkov Regionalne konference z naslovom *Opredelitev vloge* *državnih meteoroloških in hidroloških služb v Regionalnem združenju VI* (*Setting the Landscape of NMHSs in Regional Association VI*)«, ki bo potekala 5. in 6. februarja 2018 prav tako v Ženevi. Izpostavljene bodo predvsem sledeče teme: zanesljivejše in kakovostnejše storitve, okrepljeno opazovanje Zemlje, učinkovito upravljanje z informacijami, izkoriščanje novih tehnologij, zmanjševanje razlik v okviru združenja ter sodelovanje za večjo učinkovitost. Povzeti zaključki bodo služili kot podlaga za nov Strateški in izvedbeni načrt WMO za obdobje 2020-2023.

Za doseganje strateških ciljev bo Regionalno združenje VI med drugim odločalo tudi o sledečih, za Slovenijo pomembnih zadevah:

* Odobritvi projekta vzpostavitve *Sistema za svetovanje pri zgodnjem opozarjanju na okoljske nevarnosti v JV Evropi* (*South East European Multi-hazard Early Warning Advisory System*), katerega izvedbeni načrt[[1]](#footnote-1) je že pripravljen;
* Razširitvi mreže Regionalnih instrumentacijskih centrov Svetovne meteorološke organizacije, ki jo v regiji VI trenutno predstavljajo centri v Toulusu (Francija), Bratislavi (Slovaška) in Ljubljani (Slovenija), še na centre v Hamburgu oziroma Oberschleichemu (Nemčija) ter v Ankari (Turčija).
* Razširitvi mreže Regionalnih centrov Svetovne meteorološke organizacije za usposabljanje, ki jo v regiji VI trenutno predstavljajo Izrael, Italija, Ruska federacija in Turčija, še na center za usposabljanje, ki ga bo gostila Španska državna meteorološka agencija.
* Upoštevanju enakosti spolov in večjem vključevanju žensk v glavne organe ter delovne skupine Regionalnega združenja VI.

Ob koncu zasedanja bodo tudi volitve novega predsednika in podpredsednika Regionalnega združenja VI. Uradnih kandidatur še ni, neuradno bo za mesto predsednika kandidiral direktor avstrijskega Osrednjega urada za meteorologijo in geofiziko (ZAMG), dr. Michael Staudinger.

# 3 STALIŠČA

Republika Slovenija podpira vzpostavitev *Sistema za svetovanje pri zgodnjem opozarjanju na okoljske nevarnosti v JV Evropi* in aktivno vlogo državne meteorološke, hidrološke, oceanografske in seizmološke službe, ki deluje v okviru Agencije Republike Slovenije za okolje, pri izvedbi projekta.

Republika Slovenija podpira predlagano širitev mreže Regionalnih instrumentacijskih centrov Svetovne meteorološke organizacije v regiji VI z vključitvijo Nemčije in Turčije. Za prihodnje naj se pripravijo jasna merila za morebitno nadaljnjo širitev mreže, ki naj bi izhajala iz uporabniških potreb in ne le iz razpoložljivih zmogljivosti držav članic.

Republika Slovenija podpira vzpostavitev dodatnega Regionalnega centra Svetovne meteorološke organizacije za usposabljanje v okviru Španske državne meteorološke agencije (AEMET) v Madridu.

Republika Slovenija podpira usmeritve Regionalnega združenja VI k večjemu vključevanju žensk v glavne organe ter delovne skupine združenja.

Republika Slovenija podpira predvideno kandidaturo avstrijskega kandidata, dr. Michaela Staudingerja, za novega predsednika Regionalnega združenja VI. Pri ostalih glasovanjih za pomembna mesta v okviru Regionalnega združenja VI oziroma tudi ob morebitnih spremembah kandidatur za predsednika, naj delegacija Republike Slovenije upošteva strokovno usposobljenost kandidatov in usmeritve Ministrstva za zunanje zadeve.

# 4 DELEGACIJA

17. zasedanja Regionalnega združenja VI (Evropa) Svetovne meteorološke organizacije se bo udeležila delegacija Republike Slovenije v naslednji sestavi:

* dr. Klemen Bergant, direktor Urada za meteorologijo in hidrologijo, Agencija Republike Slovenije za okolje ter stalni predstavnik Slovenije pri Svetovni meteorološki organizaciji – vodja delegacije
* mag. Drago Groselj, direktor Urada za okoljska merjenja, Agencija Republike Slovenije za okolje – član delegacije

Glede na potrebe se bodo poleg imenovane delegacije 17. zasedanja Regionalnega združenja VI udeležili tudi predstavniki Stalnega predstavništva Republike Slovenije pri Uradu Združenih narodov, ki že imajo ustrezne akreditacije za sodelovanje na zasedanjih specializiranih organizacij Združenih narodov v Ženevi.

1. Pri pripravi izvedbenega načrta je tesno sodelovala tudi naša državna meteorološka, hidrološka, oceanografska in seizmološka služba, ki deluje v okviru Agencije Republike Slovenije za okolje. [↑](#footnote-ref-1)